Мария Донева
Неясен, тъжен образ от листа…

chitanka.info

Неясен, тъжен образ от листа,

от лампи, от усмивки, от обувки.

Опитвам вечерта да разчета,

но не откривам редове и букви.

Опитвам да сглобя от две ръце,

от две умори чувство изяснено.

В тревата и дърветата концерт,

и песните се смесват вътре в мене.

Стопена и спокойна, в самота,

преглъщам вечерта със чаша бира.

Забравям, че умея да чета,

и гледам, и усещам, и разбирам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.